"قالاتاسارای"ین مربیسی فاتح تریم تورکیه سوپرلیگی‌نین 6-جی توروندا ائوده "فنرباخچا" ایله اویون اؤنجه‌سی آچیقلاما وئریب.
66  یاش‌لی متخصص ایستانبول دربی‌سینه حاضر اولدوق‌لارینی دئییب:
"اؤتن ایل فرق‌لی بیر اویون اوینادیق. داها یاخشی نتیجه ایله آیریلا بیله جگیمیز بیر موسابیقه 2:2 حسابی ایله بیتدی. بو هفته طرفدارلاریمیزین دستکی ایله غالیب گله جگیمیزه اینانیرام. هامیمیز اویونا حاضیریق".
او، سیخ اویون قرافیکی ایله علاقه‌دار فوتبولچولارین اوزلنمه‌سی ایله باغلی دا دانیشیب: "اونلار هفته‌ده 3 موسابیقه اویناماغا آلیشا‌جاق‌لار. "قالاتاسارای"دا اوینایان فوتبولچونون بهانه‌سی اولا بیلمز".
قئید ائدک کی، "قالاتاسارای" - "فنرباخچا" گؤروشو سپتامبرین 28-ی کئچیریله‌جک.
